తెలంగాణలో మహిళా తహసీల్దార్ దారుణహత్య WATCH LIVE TV
31తో ప్రైమ్‌ మెంబర్‌షిప్‌ పూర్తి... తర్వాత ఏంటో!
సంచలనాలకు కేంద్రబిందువుగా మారిన రిలయెన్స్ జియో ప్రైమ్ మెంబర్‌షిప్‌ గడువు మార్చి 31తో ముగియనుంది. దీంతో తర్వాత పరిస్థితి ఏంటోనని వినియోగదారులు సందిగ్ధంలో పడ్డారు.
TNN | Updated:
Mar 20, 2018, 01:45PM IST
సంచలనాలకు కేంద్రబిందువుగా మారిన రిలయెన్స్ జియో ప్రైమ్ మెంబర్‌షిప్‌ గడువు మార్చి 31తో ముగియనుంది. దీంతో తర్వాత పరిస్థితి ఏంటోనని వినియోగదారులు సందిగ్ధంలో పడ్డారు. సభ్యత్వాన్ని పొడిగిస్తారా లేదా మరేదైనా కొత్త ఆఫర్‌ను ప్రవేశపెడతారో అని ఆసక్తిగా ఎదురుచూస్తున్నారు. ఇప్పటికే దేశంలో జియో వినియోగదారుల సంఖ్య 16 కోట్లకు చేరిన సంగతి విదితమే... వీరిలో దాదాపు 80 శాతం వినియోగదారులు... రూ.99 చెల్లించి ప్రైమ్‌ మెంబర్‌షిప్‌ తీసుకున్నారు. ఇప్పటి వరకు జియో ప్రైమ్‌ మెంబర్‌షిప్‌ ఉన్నవారికి అదనపు మొబైల్ డేటాతోపాటు రూ.10వేల విలువైన జియో యాప్స్ కాంప్లిమెంటరీ సబ్‌స్క్రిప్షన్‌ను ఏడాది పాటు ఉచితంగా అందిస్తూ వచ్చింది.
ఇదిలా ఉండగా... విశ్వసనీయ వర్గాల సమాచారం ప్రకారం... జియో ప్రైమ్ మెంబర్‌షిప్ గడువును రూ.99కే మరో ఏడాదిపాటు పొడిగించే అవకాశమున్నట్టు తెలుస్తోంది. ఇప్పటి వరకు జియో ప్రైమ్‌ కింద అందిస్తున్న ప్రయోజనాలను మరో ఏడాది పాటు అందించవచ్చు. దీనిపై మార్చి చివరివారంలో స్పష్టమైన సమాచారం ఉండవచ్చు. వినియోగదారుల సంఖ్యను మరింత పెంచుకోవడానికి జియో మరోసారి ఎలాంటి ప్రభంజనం సృష్టిస్తుందో చూడాలి మరి....